ai4bharat/Pralekha huggingface dataset:
صحت اور خاندانی بہبود کی وزارت
کووڈ-19 ٹیکہ کاری کی تازہ ترین صورتحال
ریاستوں و مرکز کے زیر انتظام علاقوں کو 24.60 کروڑ سے زیادہ ٹیکے فراہم کرائے گئے
ریاستوں و مرکز کے زیر انتظام علاقوں کے پاس 1.63 کروڑ سے زیادہ ٹیکے اب بھی دستیاب ہیں
نئی دلّی ،06 جون، 2021 /
ملک گیر ٹیکہ کاری مہم کے ایک حصے کے طور پر حکومت ہند، ریاستوں اور مرکز کے زیر انتظام علاقوں کو کووڈ ٹیکے بالکل مفت فراہم کرکے ان کی مدد کررہی ہے۔ اس کے علاوہ، حکومت ہند ریاستوں اور مرکز کے زیر انتظام علاقوں کو ٹیکوں کی براہ راست خریداری کی سہولت بھی فراہم کررہی ہے۔ طبی جانچ، متاثرہ افراد کا پتہ لگانا، علاج و معالجہ اور کووڈ سے متعلق مناسب طرز عمل کے ساتھ ساتھ عالمی وبا کی رروک تھام اور اس نمٹنے کے لئے ٹیکہ کاری کوحکومت ہند کی حکمت عملی کے ایک لازمی جزو کی حیثیت حاصل ہے۔
کووڈ-19 کی ٹیکہ کاری کی اصلاح شدہ اور تیز رفتار تیسرے مرحلے کی حکمت عملی کا نفاذ یکم مئی 2021سے شروع کردیا گیا ہے۔
حکمت عملی کے تحت، حکومت ہند سینٹرل ڈرگس لیباریٹری  کے ذریعے منظور شدہ کسی بھی مینو فیکچررسے ہر مہینے ویکسین کی 50فیصد خوراک خریدے گی۔ اس طرح ان ٹیکوں کو ریاستی سرکاروں کو مکمل طور پر بالکل مفت فراہمی کا عمل جاری رکھا جائے گا،جیسا کہ پہلے کیا جا تارہا ہے۔
حکومت ہندنے ریاستوں و مرکز کے زیر انتظام علاقوں کو اب تک بالکل مفت زمرہ اور ریاستوں کے ذریعے براہ راست خریداری زمرہ ، دونوں کےتوسط سے24 کروڑ سے زیادہ  ٹیکے فراہم کرائے ہیں۔
ان میں سے ضائع ہونے والے ٹیکوں سمیت مجموعی طور پر 22,96,95,199 استعمال میں لائے جاچکے ہیں ۔
ریاستوں و مرکز کے زیر انتظام علاقوں کے پاس 1.63 کروڑ سے زیادہ کووڈ ویکسین کےٹیکے  اب بھی لگائے جانے کے لئے دستیاب ہیں۔
امور داخلہ کی وزارت
مرکزی وزیر داخلہ جناب امت شاہ نے یوگا کے بین الاقوامی دن ، 2020 کے موقع پر لوگوں کو مبارکباد دی
وزیر اعظم نریندر مودی کی اَنتھک کوششوں کی وجہ سے یوگا نے عالمی مقبولیت حاصل کی ہے : امت شاہ
نئی دلّی ،21 جون / مرکزی وزیر داخلہ جناب امت شاہ نے آج یوگا کے بین الاقوامی دن کے موقع پر لوگوں کو مبارکباد دی ہے ۔
جناب امت شاہ نے اپنے پیغام میں کہا ہے کہ یوگا جسم کو صحت مند رکھنے کے ایک طریقے سے کہیں زیادہ ہے ۔ یہ جسم اور ذہن ، کام اور فکر اور انسان اور فطرت کے درمیان توازن برقرار رکھنے کا ایک ذریعہ ہے ۔
مرکزی وزیر داخلہ نے مزید کہا کہ یوگا پوری انسانیت کے لئے بھارتی تہذیب کا ایک منفرد تحفہ ہے ۔ دنیا نے اب یوگا کو اپنا لیا ہے ۔ اسے وزیر اعظم جناب نریندر مودی کی انتھک کوششوں کی وجہ سے عالمی مقبولیت حاصل ہوئی ہے ۔
اس موقع پر اپنے مبارکباد کے پیغام کو ختم کرتے ہوئے جناب امت شاہ نے لوگوں سے اپیل کی کہ وہ یوگا کو اپنی روز مرہ کی زندگی کا حصہ بنائیں ۔
۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔۔
 
U. No. 4016
(Visitor Counter : 167
اسٹیل کی وزارت
فولاد کلسٹرس
نئی دہلی ، 14 ستمبر 2020: وزارت فولاد نے ملک میں فولاد کلسٹرس کی ترقی کے لئے ایک ڈرافٹ فریم ورک پالیسی وضع کی ہے۔ فولاد کلسٹرس کی ترقی کے لئے وضع کردہ ڈرافٹ فریم ورک پالیسی کا مقصد موجودہ فولاد کلسٹرس کی ترقی اور توسیع کے ساتھ ساتھ گرین فیلڈ فولاد کلسٹروں کا قیام بھی ہے۔ فولاد کلسٹرس نہ صرف یہ کہ فولاد کی اضافی قدرو قیمت اور سرمایہ جاتی اشیاء کے معاملے ملک کو آتم نربھر بنائیں گے بلکہ یہ وزارت فولاد کی پہل قدمی ’’پورودیہ‘‘ کے ایک حصے کے طور پر، خصوصاً ملک کے شمال مشرقی حصے میں، چھتیس گڑھ، جھارکھنڈ، مغربی بنگال، اڈیشہ اور آندھرا پردیش جیسی ریاستوں کا احاطہ کرتے ہوئے، روزگار کے مواقع بھی پیدا کرے گی۔
یہ معلومات مرکزی وزیر برائے فولاد جناب دھرمیندر پردھان کے ذریعہ آج لوک سبھا میں ایک تحریری جواب کے طورپر دی گئی۔
بہت چھوٹی، چھوٹی اور درمیانی صنعتوں کی وزارت
اُدیم رجسٹریشن کو مزید آسان بنایا گیا
اُدیم پورٹل ایک بڑی کامیابی ہے، جس پر صنعت کاروں کے رجسٹریشن کی تعداد 25 لاکھ کے پار پہنچ گئی ہے
ویسے تو نئے اُدیم رجسٹریشن پورٹل  کو لے کر متعلقین کے درمیان زبردست جوش ہے اور ان کا مثبت رد عمل مل رہا ہے، اس کے باوجود حکومت نے اس پورٹل پر صنعت کاروں کے رجسٹریشن کو مزید آسان بنانے کا کام کیا۔ اس پورٹل کا مقصد ایم ایس ایم ای کے تحت رجسٹریشن کرنے والے صنعت کاروں کو سنگل پیج رجسٹریشن، کم وقت میں رجسٹریشن اور رجسٹریشن کا آسان عمل جیسی سہولتیں فراہم کرنا ہے۔
26 جون 2020 کے نوٹیفکیشن میں دی گئی تعریف اور تفصیلات کے مطابق یکم اپریل 2021 سے ادیم رجسٹریشن پورٹل پر رجسٹریشن کے لئے جی ایس ٹی نمبر مختلف لازمی شرائط میں سے ایک شرط ہوگی۔ حالانکہ مختلف ایم ایس ایم ای تنظیموں کی طرف سے کئی درخواستیں موصول ہوئی تھیں، جس میں کہا گیا تھا کہ جی ایس ٹی نمبر کو لازمی بنانے سے ادیم پورٹل پر رجسٹریشن کا عمل متاثر ہو رہا ہے کیونکہ کئی صنعت ایسے بھی ہیں جنہیں جی ایس ٹی قانون / نوٹیفکیشن کے مطابق جی ایس ٹی ریٹرن داخل کرنے کی لازمی شرط سے چھوٹ حاصل ہے۔ کچھ متعینہ حد تک کی کل آمدنی کمانے والے ایم ایس ایم ای کو جی ایس ٹی قانون کے تحت رجسٹریشن سے چھوٹ دی جاسکتی ہے۔ اس معاملے کی جانچ کی گئی اور ایم ایس ایم ای وزارت کے ذریعے 5 مارچ 2021 کو ایک نوٹیفکیشن جاری کرکے جی ایس ٹی ریٹرن داخل کرنے سے چھوٹ حاصل صنعت کاروں کے مفاد میں ادیم رجسٹریشن پورٹل پر رجسٹریشن کے لئے ضروری جی ایس ٹی نمبر کی شرط کو ختم کیا گیا ہے۔
آسانی ، مقصدیت اور شفافیت کے علاوہ یوزر فرینڈلی انٹر فیس کے معاملے میں متعلقین کی طرف سے بڑی تعداد میں رد عمل کے ساتھ ادیم رجسٹریشن پورٹل وزارت کی ایک بڑی کامیابی بن گیا ہے۔ 5 مارچ 2021  ادیم رجسٹریشن پورٹل پر صنعت کاروں کے رجسٹریشن کی تعداد 2520341 پہنچ گئی ہے۔
ادیم پورٹل کے ذریعے صنعت کاروں کو فراہم کی جارہی یہ سہولت ہنر مند کاریگروں اور دست کاروں، غیر روایتی / غیر منظم شعبہ کی دیگر صنعتوں سمیت مختلف چھوٹی صنعتوں کو آسانی سے رجسٹریشن کروانے میں مدد کرے گا۔ ادیم پورٹل پر اپنی صنعت کا رجسٹریشن کرانے کے لئے پروپرائٹر اپنے پین نمبر کا استعمال کر سکتا ہے۔
۔۔۔۔۔۔۔۔۔۔۔۔۔۔۔۔۔۔۔

U.NO. 2300
(Visitor Counter : 146
صحت اور خاندانی بہبود کی وزارت
تمباکو مصنوعات کے پیکٹوں پر صحت سے متعلق نیا مخصوص انتباہ
صحت اور خاندانی بہبود کی وزارت، حکومت ہند نے سبھی تمباکو مصنوعات کے لئے صحت سے متعلق نئے مخصوص انتباہ جاری کئے ہیں اور اس کے لئے سگریٹ اور دیگر تمباکو مصنوعات  کے ضابطے 2008 میں بموجب جی ایس آر 592  مورخہ اکیس جولائی 2022 ترمیم کی ہے۔ اب ترمیم کے بعد یہ ضابطے ’’دی سگریٹ اور دیگر تمباکو مصنوعات  تیسری ترمیم ضابطے 2022 کہلاتے ہیں۔ یہ ترمیم شدہ ضابطے یکم دسمبر 2022 سے نافذالعمل ہوں گے۔
صحت سے متعلق مخصوص وارننگ کے نئے سیٹ درج ذیل ہیں۔
۔ تصویر -1، یکم دسمبر 2022سے اپنے آغاز کے بعد بارہ مہینے کی مدت کے لئے نافذالعمل ہوگی۔
۔ تصویر-2۔ یہ صحت سے متعلق مخصوص وارننگ کی تصویر۔1 کے آغاز کی تاریخ کے بعد بارہ مہینے پورے ہونے پر نافذالعمل ہوگی۔
تصویر-2
مذکورہ نوٹیفکیشن اور 19 زبانوں میں صحت سے متعلق مخصوص وارننگوں کا سوفٹ یا قابل تحریر ورژن ، ویب سائٹwww.mohfw.gov.in اور ntcp.nhp.gov.in پر دستیاب ہے۔
درج بالا کے پیش نظر، مطلع کیا جاتا ہے کہ :
- یکم دسمبر 2022 کے بعد مینوفیکچر کی گئی یا درآمد شدہ یا پیکٹوں میں پیک کی گئی تمباکو کی سبھی مصنوعات کو تصویر -1 کو نمایاں کرنا ہوگا۔ اور صحت سے متعلق انتباہ کے طور پر ہر پیکٹ پر تحریر کرنا ہوگا۔
- ’’تمباکو سے تکلیف دہ موت ہوتی ہے‘‘۔ یکم دسمبر 2023 کے بعد تیار کی گئی یا درآمد کی گئی یا پیکٹوں میں یپک کی گئی تمباکو مصنوعات کو تصویر -2 کو اجاگر کرنا ہوگا۔ جن پر صحت سے متعلق وارننگ کے طور پر تحریر کرنا ہوگا۔ تمباکو استعمال کرنے والے نوجوانی میں ہی مرجاتے ہیں۔
- سگریٹ یا کسی بھی قسم کی تمباکو مصنوعات کی مینوفیکچرنگ ، تیاری ، پیداوار ، سپلائی، درآمد یا تقسیم سے متعلق کام میں براہ راست یا بالواسطہ طو پر معروف کوئی بھی شخص یہ یقینی بنائے گا کہ سبھی قسم کی تمباکو مصنوعات کے پیکٹوں پر تجویز کردہ وارننگوں کو بالکل درست طور پر نمایاں کیا جائے۔
- درج بالا ضوابط کی خلاف ورزی ایک قابل تعزیری جرم ہے جس کے لئے سگریٹ اور دیگر تمباکو کی پیداوار  قانون 2003 سے متعلق ضوابط) کے تحت ایک قابل سزا جرم ہے، جس میں قید کی سزا یا جرمانہ ہوسکتا ہے۔
- صحت سے متعلق موجودہ مخصوص انتباہ،  جیسے بموجب جی ایس آر 458  مورخہ یکم جولائی 2020 مشتہر کیا گیا ہے۔ 30 نومبر 2022 تک جاری رہے گا۔
وزارت دفاع
ایرو انڈیا-2019 میں پہلے ڈرون اولمپک مقابلے کا انعقاد
نئی دہلی،21 ؍فروری،بینگلورو کے ئیلا ہانکا کے فضائیہ کے اڈے پر آج بغیر پائلٹ والے طیاروں  نے ایرو انڈیا - 2019 میں یو اے ویز کے لئے پہلے ڈرون اولمپکس مقابلوں میں شرکت کی۔ ایرو انڈیا نمائش ، جس کا موضوع ہے ’’ایک ارب مواقع کے لئے رن وے‘‘۔ اس کے دوران بین الاقوامی ہوا بازی کے شعبے میں کاروبار کو بڑھانے اور بھارت کی ہوا بازی اور طیارہ سازی میں جدید کاری کے اظہار کے لئے نمائش میں شرکت کی خاطر بھارت اور بیرونی ملکوں سے پہلے ہی بڑی تعداد میں رجسٹریشن کرائے گئے ہیں۔ ڈرون اولمپک کے بینر تلے وزارت دفاع کے ذریعے منعقدہ ان کھیلوں کا مقصد یو اے وی کی صنعت کی حوصلہ افزائی کرنا اور ملک میں خریداروں اور کاروباری ساجھیداروں کے درمیان یو اے وی کی صنعت کی حوصلہ افزائی کرنا ہے۔
اس مقابلے میں شرکت کے لئے کمپنیوں اور افراد کی طرف سے زبردست رد عمل موصول ہوا ہے ۔ اس مقابلے کے لئے 120 سے زیادہ درخواستیں موصول ہوئی ہیں جن میں تقریبا 57 درخواست گزاروں کو اس میں شرکت کے لئے مدعو کیا گیا ہے۔
مقابلے کے ابتدائی راؤنڈ کا انعقاد 18 اور 19 فروری 2019 کو بینگلورو کے جکور ایروڈرون پر ابتدائی راؤنڈ کا انعقاد کیا گیا۔ مقابلوں کے دوران مختلف کمپنیوں کی ٹیموں کے ذریعے ڈیزائن کردہ ڈرونس کو مختلف کارروائیوں میں ملوث پایا گیا۔ اس مقابلے کے فائنل 21 فروری 2019 کو بینگلورو میں ئیلا ہانکا کے فضائیہ کے اڈے پر منعقد کیا گیا جس میں مقابلہ آرائی کے ساتھ جدید طرز کے ٹیکنالوجی کا استعمال کیا گیا۔ ہر مقابلے کے نوجوانوں کو میڈل اور نقد رقم سے نوازا گیا۔ مقابلے میں جیتنے والی ٹیموں اور ان کے ذریعے جیتے گئے سونے ، چاندی اور کانسے کے تمغوں کی فہرست مندرجہ ذیل ہے ۔
|
|
مقابلے کی قسم
|
|
سونے کا تمغہ
|
|
چاندی کا تمغہ
|
|
کانسے کا تمغہ
|
|
نگرانی: فکسڈ وی ٹی او ایل  4 کلو گرام سے کم
|
|
ساگر دفاع (نقد انعام
روپے) 3,00,000/-
|
|
ڈروونگرس کوارڈ 
|
|
ٹیم آسٹیریا 
|
|
نگرانی: فکسڈ وی ٹی او ایل  4 کلو گرام سے زیادہ
|
|
ڈروونگرس کوارڈ 
|
|
ٹیم دکھشا 
|
|
ماڈل ہوابازی 
|
|
نگرانی 
|
|
ٹیم دکھشا 
|
|
لکشیا فلائنگ سسٹمس – آئی آئی ایس سی 
|
|
ٹیم شائق عمران 
|
|
سپلائی میں کمی کا چیلنج
|
|
تھانس ٹیکنالوجیاں 
|
|
ساگر ڈیفنس 
|
|
آئی آئی ٹی کانور 
|
|
فلائینگ فارمیشن چیلنج
|
|
امریکہ، دہلی کی تکنیکی یونیورسٹی 
|
|
دکھشا 
|
|
ایف پی وی بینگلورو 
ایوارڈ دینے کی تقریب میں اٹل انوویشن مشن  نے اٹل ٹنکرنگ لیب کا آغاز کیا۔ نیتی آیوگ، اے ٹی ایل ڈرون موڈیول – گیٹ سیٹ فلائی کو بھارت میں ابھرتی ہوئی ڈرون صنعت کے اشتراک سے تیار کیا ہے۔ اے ٹی ایل ڈرون ماڈیول کا مقصد بھارت کے نوجوان ذہنوں میں بھارتی ٹیکنالوجی اور شناخت کے ذریعے مدد کرنے اور ڈرون کو ایک آلے طور پر استعمال کرتے ہوئے عوامی مسائل کی نشاندہی اور ان کو حل کرنا شامل ہے ۔
اس مقابلے میں جیتنے والوں کو اس سال بعد میں امریکہ میں ہونے والی لاک ہیڈ مارٹن الفا پائلٹ ریس کے دوران بہترین مشین کا مظاہرہ کرنے کی دعوت دی جائے گی۔
۔۔۔۔۔۔۔۔۔۔۔۔۔۔۔

U-1181
(Visitor Counter : 89
وزارت اطلاعات ونشریات
میں اپنی نسل کو آئیٹم ڈانس سے بچانا چاہتی ہوں : آورتن ڈائریکٹر دُربا سہائے
آورتن میں گرو - ششیہ کی پرمپرا کو دکھایا گیا ہے
نئی دلّی ، 23 جنوری / رینوکا نے ، جو کتھک کی استاد بھاونا سرسوتی کی ششیہ ہیں ، اپنی استاد سے سیکھے ہوئے رقص میں ایک نئی طرز کو شامل کیا ۔ اس کی وجہ سے بھاونا کو عدم سکیورٹی اور شناخت کی کمی کا احساس پیدا ہوا ۔ اپنے جذبات سے کس طرح نمٹا جائے ، اس کو سمجھے بغیر انہوں نے رینوکا سے بد دِلی کا اظہار کرنا شروع کیا ، جو رینوکا کے لئے دِل دکھانے والا تھا ۔
فلم آورتن میں ، جسے بھارت کے 51 ویں بین الاقوامی فلم فیسٹیول میں بھارتی پنورما کے فیچر فلم کے زمرے میں رکھا گیا ہے ، معروف کتھک ڈانسر پدم شری شوبھنا نارائن نے بھاونا سرسوتی کا رول ادا کیا ہے ۔ انہوں نے کہا کہ ‘‘ میرے لئے رقص ، میری آتما ہے ، میری زندگی ہے ، میری روح ہے ؛ مجھے آورتن میں کام کرکے بہت خوشی ہوئی ہے ، یہ فلم گرو اور ششیہ کے درمیان متضاد صورتِ حال پر روشنی ڈالتی ہے ۔ یہ فلم اِس حقیقت پر بھی روشنی ڈالتی ہے کہ اس ملک کی یہ پرمپرا 2500 سال سے بھی زیادہ پرانی ہے ۔ ’’ انہوں نے یہ بات 22 جنوری ، 2021 ء کو گوا کے پناجی میں فلم ڈائریکٹر دربا سہائے کے ساتھ ایک پریس کانفرنس سے خطاب کرتے ہوئے کہی ۔
فلم آورتن میں گرو – ششیہ پرمپرا کو دکھایا گیا ہے ، جو ایک ٹیچر اور اُس کے شاگرد کے درمیان تعلق پر مبنی ہے اور اسے بھارت کے تمام کلاسیکی فنون میں بہت اہمیت دی جاتی ہے ۔
ڈائریکٹر دربا سہائے نے کہا کہ فلم کا یہ آئیڈیا کئی سال پہلے آیا تھا ۔ اس میں کوئی بھی گرو ہو سکتا ہے - ایک گلوکار ، ایک مصور ، ایک ڈانسر لیکن میں نے ڈانس کو منتخب کیا کیونکہ میں ہمیشہ سے کتھک ڈانس سے قریب رہی ہوں ۔ اسی لئے میں نے گرو – ششیہ کی پرمپرا کے اِس پہلو کو ڈانس کی شکل میں پیش کرنے کا فیصلہ کیا ، جسے میں پسند کرتی ہوں ۔
محترمہ سہائے نے مزید کہا کہ اُن کی شدید خواہش تھی کہ کوئی ممتاز ڈانسر ہی اِس کردار کو نبھائے ۔ انہوں نے کہا کہ ‘‘ ڈانس کرنا اور ایکٹنگ کرنا ایک جیسا نہیں ہے ۔ ابتدائی طور پر میں شوبھنا جی سے ادا کاری کرانے کے بارے میں کچھ مشکوک تھی ۔ البتہ ، جب ہم نے ریہرسل شروع کی ، تب مجھے پتہ چلا کہ وہ ایک عظیم ادا کارہ بھی ہیں اور اس طرح آورتن تیار ہوئی ۔ ’’
پدم شری شوبھنا نارائن نے ، اِس بارے میں اظہارِ خیال کیا کہ کس طرح بھارت کی 2500 سال پرانی روایات اور فنون کی قسمیں ہر دور میں دباؤ کا شکار رہی ہیں ۔ انہوں نے کہا کہ ‘‘ یہ فلم انسانی جذبات کے بارے میں ہے ، جو آفاقی ہیں ۔ مختلف اوقات میں ہم اپنے دل اور روح کے لئے کچھ کرتے ہیں لیکن جب کسی کو عدم تحفظ کا احساس ہوتا ہے تو اُس کا رد عمل کیسا ہوتا ہے ؟ یہی انسانی جذبات کے درمیان کشمکش ہے ، جو کسی نہ کسی طرح ہر جگہ نظر آتی ہے ۔ ’’
ڈائریکٹر کے بارے میں
دربا سہائے نے اپنی پہلی فلم ‘ دا پین ’ میں ہدایت دی تھی ۔ انہوں نے 1994 ء میں ‘ پتنگ ’ بنائی ، جسے سلور لوٹس ایوارڈ دیا گیا ۔ آورتن اُن کی ڈائریکٹر کی حیثیت سے پہلی فیچر فلم ہے ۔
۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔۔ ۔ ۔ ۔ ۔۔۔۔۔۔۔۔۔۔۔۔۔۔۔۔۔۔۔۔۔۔۔۔ ۔ ۔ ۔۔۔ ۔۔۔۔۔۔۔۔
U. No. 737
(Visitor Counter : 193
کامرس اور صنعت کی وزارتہ
کامرس کے وزیر نے ہندوستان اور کرغز جمہوریہ کے درمیان دو طرفہ تجارت کو بڑھانے اور ثقافتی تعلقات کو گہرا کرنے پر زور دیا
جمہوریہ ہند اور کرغز جمہوریہ کے درمیان باہمی تجارت کو وسعت دینے کے بیشمار امکانات ہیں: جناب پیوش گوئل
تجارت، معیشت، سائنسی اور تکنیکی تعاون  پر ہندوستان – کرغز جمہوریہ بین الحکومتی کمیشن کا 10واں اجلاس منعقد ہوا
تجارت اور صنعت، صارفین کے امور، خوراک اور عوامی نظام تقسیم اور ٹیکسٹائل کے مرکزی وزیر جناب پیوش گوئل نے آج ہندوستان اور جمہوریہ کرغزستان کے درمیان باہمی تجارت کو بڑھانے اور ثقافتی تعلقات کو گہرا کرنے پر زور دیا۔ وہ تجارت، اقتصادی، سائنسی اور تکنیکی تعاون  پر ہندوستان-کرغز جمہوریہ بین الحکومتی کمیشن کے 10ویں اجلاس سے خطاب کر رہے تھے۔
آئی کے آئی جی سی کا 10واں اجلاس ، ورچوئل طور پر منعقد ہوا۔ اس کی شریک صدارت جناب پیوش گوئل اور کرغز جمہوریہ کے ڈیجیٹل فروغ کے وزیر جناب ایمانوف تلانت بیک اوروسوکولووچ نے کی۔مذاکرات گرمجوشی اور دستانہ ماحول میں ہوئے۔
جناب گوئل نے واضح کیا کہ ہندوستان اور گرغز جمہوریہ کے درمیان گرمجوش اور دوستانہ تعلقات ہیں۔ انھوں نے کہا کہ ہندوستان، مارچ 1992 میں جمہوریہ کرغزستان کے سا تھ سفارتی تعلقات قائم کرنے والے اوّلین ممالک میں شامل تھا۔ وزیر موصوف نے مشاہدہ کیا کہ 2022 میں دونوں ملکوں کے درمیان سفارتی تعلقات کی 30ویں سالگرہ منائی گئی۔
وزیر موصوف نے کہا کہ وزیر اعظم جناب نریندر مودی کے جون 2019 میں کرغز جمہوریہ کے دورے نے دونوں ملکوں کے درمیان تعلقات کو جامع شراکت داری کی سطح پر پہنچایا ہے۔ وزیر موصوف نے نشاندہی کی کہ ہندوستان اور کرغزستان کے درمیان دو طرفہ تجارت میں توسیع کے بے پناہ ا مکانات ہیں۔ انھوں نے کہا کہ ہندوستان، کرغزستان میں تجارتی نمائشوں اور نمائشوں میں شرکت کے لیے بہت پرجوش ہے۔ انھوں نے کرغزستان کو ہندوستان میں تجارتی نمائش میں شرکت کی دعوت دی۔
دونوں فریقوں نے تجارت اور معیشت ، ترقیاتی شراکت داری، سرمایہ کاری، ڈیجیٹلائیزیشن، انٹلیکچوئل پراپرٹی، زراعت، صحت کی دیکھ بھال اور دوا سازی، ٹیکسٹائل، تعلیم، ماحولیات، معیار کاری اور میٹرولوجی، بینکاری، نقل وحمل، لیبر ، کانکی اور بجلی کےشعبے میں باہمی تعاون اور انھیں مزید بڑھانے کے ا قدامات پر تبادلہ خیال کیا۔ کانکی اور بجلی کے شعبے میں دو طرفہ تجارت اور سرمایہ کاری کے مواقع بڑھانے پر زور دیا گیا۔ فریقین نے دونوں ممالک کے درآمد کنندگان کے درمیان رابطے بڑھانے اور تجارتی باسکٹ کو وسعت دینے کے لیے ضروری اقدامات کرنے سے اتفاق کیا۔
ہندوستان اور جمہوریہ کرغزستان کے درمیان آئی کے آئی جی سی کے 10ویں اجلاس کے ایک پروٹوکول پر دستخط کئے گئے۔ دونوں فریقوں نے آئی کے آئی جی سی کا گیارہوں اجلاس باہمی طور پر منعقد کرنے پر بھی اتفاق کیا۔
ریلوے کی وزارت
ریلوے اسٹیشن کی باز تعمیر کے منصوبے
ایودھیا ، صفدر جنگ ، بجواسن  اور گومتی نگر  میں اسٹیشنوں کی باز تعمیر کا کام زیر تکمیل ہے۔ سر ایم وشویشورایا ٹرمنل  شروع ہونے کے لیے تیار ہے۔ دو اسٹیشنوں، گاندھی نگر کیپٹل ریلوے اسٹیشن  اور رانی کملا پتی ریلوے اسٹیشن  کو تیار کرنے کے بعد شروع کر دیا گیا ہے۔ ان دونوں اسٹیشنوں سے حاصل ہونے والے تجربے کی بنیاد پر، دوسرے اسٹیشنوں کی باز تعمیر کے منصوبوں سے متعلق تکنیکی و اقتصادی آسانیوں پر غور کیا جا رہا ہے۔ چونکہ اسٹیشن کی منصوبہ بندی ایک پیچیدہ اور حرکیاتی عمل ہے، جس میں کئی متعلقین شامل ہوتے ہیں، اس لیے ترقیاتی منصبوں کی مزید تفصیلات ابھی پیش نہیں کی جا سکتیں۔ اسٹیشنوں پر ترقیاتی کام سے متعلق ڈیولپمنٹ کے متعدد ماڈلوں کو تلاش کیا جا رہا ہے، لہٰذا اس سلسلے میں پبلک پرائیویٹ پارٹنرشپ بھی زیر غور ہے۔
یہ معلومات آج راجیہ سبھا میں ریلوے، مواصلات اور الیکٹرانک و انفارمیشن ٹیکنالوجی کے وزیر، جناب اشونی ویشنو نے ایک سوال کے تحریری جواب میں فراہم کیں۔
صدر جمہوریہ کا سکریٹریٹ
صدر جمہوریہ ہند 31 اگست سے یکم ستمبر تک چھتیس گڑھ کا دورہ کریں گی
صد رجمہوریہ ہند محترمہ دروپدی مرمو 31 اگست سے یکم ستمبر 2023 تک چھتیس گڑھ کا دورہ کریں گی۔
31اگست 2023 کو صدر جمہوریہ رائے پور کے برہما کماری میں ریاستی سطح کے سال کے موضوع ، ‘‘مثبت تبدیلی کا سال’’ کے آغاز میں شرکت کریں گی۔
یکم ستمبر 2023 کو صدر جمہوریہ ہند بلاسپور میں گورو گھاسی داس وشو ودھیالیہ کے 10 ویں کنووکیشن میں شرکت کریں گی۔ اسی دن وہ رائے پور میں راج بھون میں چھتیس گڑھ کے پی وی ٹی جیز کے ارکان کے ساتھ بات چیت بھی کریں گی۔
۔۔۔۔۔۔۔۔۔۔۔۔۔۔۔۔۔۔۔۔۔
۰۰۰۰۰۰۰۰


U-9005
(Visitor Counter : 51
ریلوے کی وزارت
صدر جمہوریہ کی جانب سے آر پی ایف کے تین جوانوں کو جیون رکشا میڈل سے سرفراز کیا گیا
ایک بہترین جیون رکشا میڈل اور دو دیگر کو اعلی جیون رکشا میڈل سے سرفراز کیا گیا
نئی دہلی،2ستمبر 2020/ صدر جمہوریہ ہند نے ریلوے سرکشا بل کے مندرجہ ذیل اہلکاروں کو جیون رکشا میڈل سے سرفراز کیا۔
1۔ بہترین جیون رکشا میڈل مرحوم جناب جگبیر سنگھ، کونسٹبل شمالی ریلوے
مرحوم جناب جگبیر سنگھ نے آدرش نگر ، آزاد پور ریلوے سیکشن دہلی کے نزدیک اپنی ڈیوٹی کے دوران ریلوے کے احاطےمیں چار بچوں کی جان بچاتے ہوئے اپنی جان دے دی۔ ناقابل شکست شجاعت اور بہادری کا تعارف کراتے ہوئے انہوں نے خود کی پرواہ کئے بغیر ان بچوں کی جان بچائی۔
2۔سرووتم جیون رکشا میڈل۔ اتم رکشا جیون میڈل-جناب شیو چرن سنگھ ، کونسٹبل /مغربی ریلوے
جناب شیو چرن سنگھ نے 10 اگست 2019 کو ٹرین نمبر 12959میں ٹرین کی پہرے داری کرتےہوئے دیکھا کہ جب ٹرین شیام خیالی ریلوے اسٹیشن کے پاس پانی بھرنے کی وجہ سے رک گئی تو بھاری سیلاب میں پھنسنے کی وجہ سے کچھ لوگ مدد کے لئے چیخ رہے تھے ۔ جناب شیو چرن سنگھ اپنی جان کی پرواہ کئے گئے ان کی مدد کےلئے اور 9افراد کی قیمتی جان بچائی۔
3۔ اتم جیون رکشا میڈل- جناب میکش کمار مینا ہیڈ کونسٹبل /شمال مغربی ریلوے ہیڈکونسٹبل / آر پی ایف /جودھ پور ڈویژن
جناب مکیش کمار مینا نے 16 ستمبر 2018کو ٹرین نمبر 22478 میں پہرہ داری کے دوران 2 بچوں کے ساتھ ایک خاتون مسافر کی جان بچانے میں مثالی ہمت کا مظاہرہ کیا۔ جناب مکیش مینا نے دوڑتی ٹرین سے چھلانگ لگائی اور خاتون مسافر کو اپنے دونوں بچوں کے ساتھ پلیٹ فارم اور ٹرین کےدرمیان کے فرق سے باہر نکالا۔
م ن۔ ش ت ۔ ج
Uno-5023
(Visitor Counter : 84
اسٹیل کی وزارت
اسٹیل اتھارٹی آف انڈیا  کو ہونے والا منافع
اسٹیل کے مرکزی وزیر جناب رام چندر پرساد سنگھ نے آج راجیہ سبھا میں ایک سوال کے تحریری جواب میں درج ذیل معلومات فراہم کیں۔
گزشتہ پانچ سالوں میں اسٹیل اتھارٹی آف انڈیا لمیٹڈ  کو ٹیکس سے پہلے اور بعد میں ہونے والے منافع کی تفصیلات درج ذیل ہیں:-

|
|
مالی سال
|
|
نفع /نقصان  ٹیکس سے پہلے 
|
|
نفع /نقصان  ٹیکس کے بعد 
|
|
2016-17
|
|
-4851
|
|
-2833
|
|
2017-18
|
|
-759
|
|
-482
|
|
2018-19
|
|
3338
|
|
2179
|
|
2019-20
|
|
3171
|
|
2022
|
|
2020-21
|
|
6879
|
|
3850
اسٹیل اتھارٹی آف انڈیا لمیٹڈ کے سرمایہ پر گزشتہ پانچ سالوں کے دوران ریٹرن کی تفصیلات درج ذیل ہیں:-
|
|
مالی سال
|
|
لگائے گئے اوسط سرمایہ پر ریٹرن 
|
|
2016-17
|
|
-3.79
|
|
2017-18
|
|
3.57
|
|
2018-19
|
|
10.28
|
|
2019-20
|
|
9.41
|
|
2020-21
|
|
11.93
ریٹرن کی شرح میں 21-2020 میں 11.93 فیصد کا اضافہ ہوا۔
وزارت اطلاعات ونشریات
بنگلہ دیش کی فلم ’اے ہاؤس ود نو نیم‘ کو آج آئی ایف ایف آئی 53 کے سنیما آف دی ورلڈ سیکشن کے تحت دکھایا گیا
آج ایک فلم میں کہانی ہی اصلی ہیرو ہے: اداکارہ نصرت فاریہ
بنگالی فلم ’اے ہاؤس ود نو نیم‘ کی مرکزی اداکارہ نصرت فاریہ نے کہا، ’’فلم بناتے وقت ناظرین کو ذہن میں رکھنا چاہیے۔ پہلے ناظرین خواتین کے غلبہ والی بڑی فلموں کے لیے پیسے ادا کرنے کو تیار نہیں ہوتے تھے، لیکن وبائی مرض کے بعد جب لوگ او ٹی ٹی پر ایسے کنٹینٹ کے رابطہ میں آئے، تو انہوں نے اس خیال کو پہلے کے مقابلے زیادہ کھل کر تسلیم کیا۔ آج، کہانی ہی فلم کی مرکزی ہیرو ہے۔‘‘ نصرت فاریہ اس فلم کی اداکارہ افسانہ میمی اور پروڈیوسر ابو شاہد ایمون کے ساتھ گوا میں فلم فیسٹیول کے دوران پی آئی بی کے ذریعے منعقد آئی ایف ایف آئی ’ٹیبل ٹاکس‘ میں میڈیا اور فیسٹیول میں شامل نمائندوں کے ساتھ بات چیت کر رہی تھیں۔
بنگلہ دیش کی فلم ’اے ہاؤس ود نو نیم‘ کو آج آئی ایف ایف آئی 53 کے سنیما آف دی ورلڈ سیکشن کے تحت دکھایا گیا۔
نصرت فاریہ نے اس فلم کو اداکاری کے لیے کیوں منتخب کیا – اس سوال پر نصرت فاریہ نے کہا، ’’میں گزشتہ 7 سالوں سے گیت اور رقص اور رومانس والی کاروباری فلمیں کر رہی ہوں اور میری مصروفیت نے مجھے اپنی فیملی سے دور رکھا۔ وبائی مرض کے دوران، کئی سالوں کے بعد، میں نے اپنی فیملی کے ساتھ لگاتار 60 دن گزارے اور جب ابو  نے مجھے فلم کی پیشکش کی، تو اس نے مجھے ماں کے ساتھ اپنے رشتے کی یاد دلا دی اور میں نے فوراً ہاں کہہ دیا۔‘‘ فلم کو دو کووڈ کی لہر کے درمیان شوٹ کیا گیا تھا۔
فلم میں فاریہ کی ماں کا رول نبھانے والی بنگلہ دیش کی مشہور اداکارہ افسانہ میمی نے کہا کہ انہیں یہ رول بہت چیلنج بھرا لگا۔ 18 سال بعد پردے پر واپسی کرنے اور اس فلم کا حصہ بننے پر انہوں نے کہا، ’’اس فلم میں میرے کردار کی جدوجہد بہت مشکل ہے۔ ایک طرف وہ اسقاط حمل کرواتی ہے اور دوسری طرف اپنی بیٹی کے ساتھ وقت گزارنےکے لیے ترستی ہے۔‘‘ فاریہ نے یہ بھی کہا کہ وہ بنگلہ دیشی سنیما کی ایسی مشہور شخصیت کے ساتھ کام کرنے کا موقع نہیں چھوڑ سکتی تھیں۔
اس فلم میں فاریہ نے ایک اداکارہ کا رول نبھایا ہے، جو اپنے آبائی گھر لوٹتی ہے اور پھر وہ اپنی فیملی کے ماضی سے جڑے راز کا پتہ لگاتی ہے۔ کسی فلم میں ایک اداکارہ کا رول نبھانے اور حقیقی زندگی میں ایک اداکارہ ہونے کے فرق کے بارے میں پوچھے جانے پر انہوں نے کہا، ’’جب میں نے کام کرنا شروع کیا تھا، تو میری فیملی نے اس میں کوئی خاص ساتھ نہیں دیا تھا اس لیے مجھے یہاں تک پہنچنے کے لیے اپنی لڑائی خود لڑنی پڑی، میرے کردار میں بھی اس کا اپنا ایک سفر ہے کیوں کہ وہ ایک مردوں کے غلبہ والی صنعت میں ابھرنے کی کوشش کرتی ہے، جہاں صرف ایک ہی چیز ہے جو اسے بنائے رکھتی ہے اور وہ ہے اس کاجنون۔ ان دونوں کے تجربات بھلے ہی الگ الگ رہے ہوں، لیکن ان کا کل سفر ایسے جیسا ہی ہے، اور میں نے اس صنعت میں اپنے 7 سال مکمل کر لیے ہیں۔‘‘
فلم کے پروڈیوسر ابو شاہد ایمون نے اس فلم کو ’پیچیدہ اور ماں بیٹی کی خوبصورت کہانی‘ بتایا۔ یہ بات چیت اس صنعت میں آئی تبدیلیوں پر بھی مرکوز تھی، جن کے بارے میں افسانہ میمی نے کہا، ’’اب نوجوان صلاحیتوں اور نئے نئے خیالات کے لیے کہیں زیادہ گنجائش ہے، ایک طرح سے جب میں نے کام کرنا شروع کیا تھا میں نے اس کے بارے میں تصور بھی نہیں کیا تھا۔‘ بنگلہ دیشی فلم صنعت میں خواتین کی حیثیت کے بارے میں پوچھے جانے پر میمی نے کہا کہ ویسے تو بنگلہ دیشی فلموں میں خواتین کے رول ہمیشہ سے ہی رہے ہیں، لیکن خواتین ہدایت کاروں کی تعداد کافی نہیں ہے۔